Hei! Jatkamme tutkimusmatkaamme Danielin kirjaan.
Katselemme ihmeellistä näkyä tulevaisuudesta.
Tarkastelemme Danielin kirjan lukuja 10-12.
Danielin kirja kertoo meille, -
kuinka Jumalalla on täsmällinen ja tarkka pelastussuunnitelma, -
jonka Hän järkähtämättä toteuttaa loppuun asti.
Danielin kirja vahvistaa meissä -
turvallista tunnetta Jumalan huolenpidosta.
Luvuissa 10-12 on hätkähdyttävän tarkka profeetallinen ilmoitus -
valitun kansan tulevaisuudesta.
Ja mekin saamme tietää siinä omasta tulevaisuudestamme.
Luku 10 alkaa näin:
"Persian kuninkaan Kyyroksen kolmantena hallitusvuotena -
ilmoitettiin sanoma Danielille, jonka toinen nimi oli Beltesassar.
Ja se sanoma on tosi, mutta sen ymmärtäminen vaatii suurta vaivaa.
Tutki tarkasti, niin ymmärrät näyn.
Niinä päivinä minä, Daniel, vietin suruaikaa kolme viikkoa.
Kolmeen viikkoon en syönyt tuoretta leipää, -
en pannut suuhuni lihaa enkä viiniä enkä voidellut itseäni öljyllä.
Ensimmäisen kuun kahdentena- kymmenentenäneljäntenä päivänä -
minä olin suuren virran, Tigriksen, rannalla.
Katsellessani ympärilleni minä äkkiä huomasin miehen, -
joka oli pellavavaatteissa, uumillaan vyö parasta kultaa.
Hänen ruumiinsa säihkyi kuin krysoliitti, -
hänen kasvonsa välkehtivät kuin salama..."
"Minä jäin yksin katsomaan tätä suurta näkyä, -
ja minun voimani katosi, kasvoni muuttuivat kalmankalpeiksi -
ja ruumiini kävi hervottomaksi.
Minä kuulin hänen sanojensa äänen, -
ja silloin minä vaivuin syvään uneen, kasvot maata vasten.
Mutta hän koski minuun ja ravisteli minua, -
ja minä kohottauduin polvilleni ja käsieni varaan.
Hän sanoi minulle: 'Daniel, sinä Jumalalle rakas!
Opi ymmärtämään ne sanat, jotka minä sinulle puhun.
Nouse seisomaan. Sinun luoksesi minut on lähetetty.'
Ja kun hän puhui tämän minulle, minä nousin vavisten ylös.
Hän sanoi minulle: 'Älä pelkää, Daniel.
Sinun sanasi kuultiin ensimmäisestä päivästä alkaen, -
jolloin nöyrästi pyysit ymmärrystä Jumalalta.
Minä olen tullut sinun sanojesi vuoksi.
Persian enkeliruhtinas on vastustanut minua kaksikymmentäyksi päivää,
mutta Mikael, yksi suurimmista enkeliruhtinaista, -
tuli auttamaan minua.
Tästä syystä minä olen viipynyt siellä, Persian kuninkaiden luona.
Nyt olen tullut selittämään sinulle, -
mitä on tapahtuva kansallesi aikojen lopussa.
Sillä myös tämä näky koskee niitä aikoja.'"
"'Älä pelkää, sinä Jumalalle rakas! Kaikki on hyvin.
Vahvistu, ole vahva!'
Kun hän puhui minulle, minä vahvistuin ja sanoin:
'Nyt voit puhua, herrani, sinä olet vahvistanut minua.'
Hän sanoi: 'Tiedätkö, miksi olen tullut luoksesi?
Nyt minä palaan taistelemaan Persian enkeliruhtinasta vastaan.
Ja kun olen lähtenyt luotasi, Kreikan enkeliruhtinas tulee.
Mutta minä kerron sinulle, mitä on merkitty totuuden kirjaan."
Huomioi Danielin rukous ja paasto.
Kuinka paljon me varaamme aikaa olla rukouksessa Herran edessä?
Daniel vaipuu voimattomana maahan Pyhän edessä.
Hän virkoaa ja rohkaistuu kuul- lessaan olevansa Jumalalle rakas.
Ilmeisesti hän kohtaa esiolevan Jeesuksen.
Kuvaus muistuttaa Johanneksen näkyä Ilmestyskirjan 1. luvussa.
Toinen hahmo on ilmeisesti enkeli Gabriel.
Daniel saa kuulla ihmeelliset sanat: Daniel, sinä Jumalalle rakas!
Meille todella opetetaan rukouksen merkitystä -
ja sitä, kuinka Jumala rakastaa niitä, jotka rukoilevat Häntä.
Danielille kerrotaan kuvausta kansansa tulevaisuudesta:
"'Nyt kerron sinulle totuuden:
Katso, Persialle on nouseva vielä kolme kuningasta, -
ja neljäs on hankkiva rikkautta enemmän kuin kaikki muut.
Tultuaan rikkautensa avulla vahvaksi -
hän suuntaa kaiken voimansa Kreikan valtakuntaa vastaan.
Sitten nousee sankarikuningas..."
11. luvussa jakeet 2-35 kuvaavat -
aikaa Kyyroksen jälkeen Kambyses- kuninkaasta Aleksanteri Suureen -
ja siitä edelleen hänen valtakuntansa jakautumiseen 4 valtakuntaan.
Sitten kuvataan tilannetta Egyptin ja Syyrian välillä -
noin 162 vuoden ajan -
eli vuosina 323-165 eKr.
Jakeiden 21-35 osuus kuvaa etupäässä -
Syyrian kuninkaan Antiokhos IV Epifaneen toimintaa -
aina hänen kuolemaansa saakka.
Antiokhos IV Epifanes aiheutti paljon tuhoa Israelissa.
Hän häpäisi temppelin ja tappoi kymmeniä tuhansia juutalaisia -
yrittäen tuhota juutalaisen kansan.
Häntä pidetään yhtenä selvimmistä antikristuksen esikuvista.
Hän yritti kääntää juutalaiset palvomaan kreikkalaisia jumalia.
Raamatussa kerrotaan näin:
"...hän suhtautuu suopeasti niihin, jotka hylkäävät Pyhän liiton.
Hänen lähettämänsä sotajoukot tulevat -
ja saastuttavat pyhäkön ja pyhän vuoren, -
ja lakkauttavat päivittäisen uhrin -
ja asettavat pyhäkköön turmion iljetyksen.
Liiton rikkojat hän houkuttelee luopioiksi juonillaan, -
mutta ne, jotka tuntevat Jumalan, -
pysyvät lujina ja täyttävät tehtävänsä.
Kansan oikeat opettajat neuvovat monia, -
mutta kauan heitä sorretaan miekalla ja tulella, -
vankeudella ja ryöstöllä.
Keskellä sortoa he saavat apua, mutta vain vähän, -
ja monet liittyvät heihin petollisesti.
Oikeista opettajista jotkut lankeavat, ja niin heidät kaikki seulotaan, -
sulatetaan ja puhdistetaan lopun ajaksi, -
sillä vielä on aikaa määrähetkeen."
Tähän asti on kuvausta Antiokhos IV Epifaneesta, -
Syyrian seleukidi-sukuisesta hallitsijasta, -
joka hallitsi vuosina 175-164 eKr.
Ja näin kerrotaan: "'Ja kuningas tekee mitä tahtoo, pyrkii korkealle -
ja ylvästelee jokaista jumalaa vastaan, -
puhuu ennenkuulumattomia jumalien Jumalaa vastaan ja menestyy, -
kunnes vihan aika päättyy, sillä se tapahtuu, mikä on päätetty.
Hän ei välitä isiensä jumalista, -
ei naisten lempijumalasta eikä muistakaan jumalista, -
vaan ylvästelee kaikkia vastaan.
Sen sijaan hän kunnioittaa vuorilinnojen jumalaa; -
tuota jumalaa, jota hänen isänsä eivät ole tunteneet, -
hän kunnioittaa kullalla ja hopealla, kalliilla kivillä ja ihanilla lahjoilla.
Hän miehittää lujat linnat väellä, joka palvelee outoa jumalaa.
Niille, jotka suostuvat tähän, hän jakaa kunnianosoituksia; -
hän panee heidät hallitsemaan monia ja antaa heille maata palkaksi.
'Lopun hetkellä Etelän kuningas iskee yhteen hänen kanssaan.
Ja Pohjoisen kuningas käy Etelän kuninkaan kimppuun vaunuin, -
ratsuin ja lukuisin laivoin, valtaa maan toisensa jälkeen -
ja pyyhkäisee tulvan tavoin kaiken yli.
Hän hyökkää myös ihanaan maahan, ja kymmenettuhannet sortuvat.
Mutta Edom, Moab ja useimmat ammonilaiset -
pelastuvat hänen käsistään.
Hän tunkee kätensä maahan toisensa jälkeen, eikä edes Egypti pelastu.
Hän ottaa haltuunsa kulta- ja hopeakätköt -
ja kaikki Egyptin ihmeelliset rikkaudet, -
ja libyalaiset ja nubialaiset seuraavat häntä saattueena.
Sitten idästä ja pohjoisesta tulevat sanomat pelästyttävät hänet, -
ja hän lähtee vihoissaan tuhoamaan -
ja perin pohjin hävittämään monia.
Hän pystyttää telttapalatsinsa -
meren ja ihanan pyhäkkövuoren välille.
Sitten hän tapaa loppunsa, eikä kukaan auta häntä.
Näin luku 11, jakeet 36-45.
Ne ovat kuvausta antikristuksesta.
Hän puhuu ennenkuulumattomia jumalien Jumalaa vastaan -
ja menestyy, kunnes vihan aika päättyy.
Lopunajan kuvaus alkaa jakeesta 36.
Tälle on useitakin perusteluja.
Antiokhos IV tunnetaan kreikkalaisen uskonnollisuuden -
eli hellenismin edistäjänä.
Jumalien Jumalaa vastaan nousemi- nen liittyy ennemmin antikristukseen.
Luvatun maan historiassa ei myöskään ole esiintynyt -
jakeissa 40-45 kuvattua taistelujen kokonaisuutta.
Ilmeisemmin kyse on profeetallisesta perspektiivistä.
Daniel katselee ikään kuin kaukaisia vuorenhuippuja -
eikä hän kerronnassaan pysty erittelemään -
kaukaisia näköaloja tarkkaan toisistaan.
"Mutta oikeus on istuva tuomitsemaan, -
ja hänen valtansa otetaan häneltä pois, -
se tuhotaan ja hävitetään lopullisesti.
Kuninkuus ja valta ja valtakuntien mahti kaiken taivaan alla -
annetaan Korkeimman pyhien kansalle.
Sen kansan valtakunta on ikuinen valtakunta, -
ja kaikki vallat palvelevat ja tottelevat sitä.
Näin sanottiin jo Danielin kirjan luvussa 7, jakeet 26-27 -
ja tätä näköalaa tässä syvennetään.
Danielin kirja päättyy näihin sanoihin:
"Siihen aikaan nousee Mikael, se suuri enkeliruhtinas, -
joka seisoo sinun kansasi lasten suojana."
"Ja tulee ahdistuksen aika, -
jonka kaltaista ei ole ollut siitä alkaen, kun kansoja on ollut, -
aina tuohon aikaan saakka. Mutta sinun kansasi pelastuu, -
pelastuu jokainen, jonka nimi on kirjoitettu kirjaan.
Monet maan tomussa nukkuvista heräävät, toiset ikuiseen elämään,
toiset häpeään ja ikuiseen kauhuun.
Oikeat opettajat loistavat niin kuin säteilevä taivaankansi, -
ja ne, jotka ovat opastaneet monia vanhurskauteen, -
loistavat kuin tähdet, aina ja ikuisesti."
Näin siis luvussa 12, jakeet 1-3.
Luvussa 12 on monia mielenkiintoisia mainintoja.
Mikael, Jumalan suuri enkeliruhtinas, mainitaan erityisesti -
juutalaisen kansan suojana.
Näin luvussa 12, jae 1 ja myös luvussa 10, jae 21.
Kuolleiden ylösnousemus on myös esillä.
Danielille kerrotaan, mikä merkitys on uskollisuudella Jumalaa kohtaan.
Oikeat opettajat loistavat niin kuin säteilevä taivaankansi, -
ja ne, jotka ovat opastaneet monia vanhurskauteen, -
loistavat kuin tähdet, aina ja ikuisesti.
Eikö olekin rohkaisevia sanoja?
Jumalan Sanasta kannattaa pitää kiinni ja siitä muille kertoa.
"'Mutta sinä, Daniel, lukitse nämä sanat -
ja sinetöi tämä kirja lopun aikaan asti.
Monet tutkivat sitä, ja ymmärrys lisääntyy.'"
Tämä on mielenkiintoinen näköala -
- toisin kuin Ilmestyskirja, jossa sanotaan, että älä lukitse.
Danielin kirjan sanat käsketään lukitsemaan -
ja sinetöimään lopun aikaan asti.
Ymmärryksen luvataan lisääntyvän kirjaa tutkittaessa.
Elämmekö me jo aikaa, -
jolloin Danielin kirja alkaa avautua koko merkityksessään?
Tämä on oikeasti mielenkiintoinen kysymys.
Ja kirja jatkuu vielä:
"Katsellessani minä, Daniel, huomasin kaksi muuta miestä.
Toinen seisoi virran tällä, toinen tuolla rannalla.
Toinen sanoi pellavavaatteiselle miehelle, -
joka seisoi virran vesien yläpuolella: 'Kuinka kauan kestää, -
ennen kuin kaikki nämä ihmeelliset asiat tapahtuvat?'
Ja minä näin pellavavaatteisen miehen seisovan virran vesien yllä -
ja kohottavan oikean ja vasemman kätensä kohti taivasta, -
ja minä kuulin hänen vannovan ikuisesti Elävän kautta:
'Totisesti, on kuluva aika, kaksi aikaa ja puoli aikaa!
Kun pyhän kansan hajaannus on lopussa, tulee kaiken tämän loppu.'"
Israelin valtio perustettiin vuonna 1948.
Juutalaiset saivat haltuunsa -
koko Jerusalemin vuonna 1967, kuuden päivän sodassa.
Valitun kansan hajaannus alkaa olla lopussa.
Olemmeko me sukupolvi, joka näkee aikojen päätöksen?
Ilmaisu ajoista on tulkittu 3,5 vuodeksi.
Se on suunnilleen sama kuin Jeesuksen toiminnan aika.
Jotkut arvelevat, että lopunaikojen antikristus toimisi saman ajan.
Mutta se on vain yksi arvelu. Mitä aikamäärä lopulta tarkoittaa, -
sen tulemme aikanaan näkemään, ketkä silloin elävät.
"Minä kuulin, mutta en ymmärtänyt. Ja minä sanoin:
'Herrani, miten tämä kaikki päättyy?'
Hän sanoi: 'Mene, Daniel. Totisesti, nämä asiat ovat salatut -
ja sinetöidyt lopun hetkeen saakka.
Monet seulotaan, sulatetaan ja puhdistetaan, -
mutta jumalattomat elävät jumalattomina, -
eikä kukaan jumalattomista ole tätä ymmärtävä.
Mutta viisaat ymmärtävät.
Siitä ajasta, jolloin päivittäinen uhri lakkautetaan -
ja turmion iljetys pystytetään, -
on kuluva tuhatkaksisataayhdeksän- kymmentä päivää.
Onnellinen se, joka jaksaa odottaa -
ja kestää tuhatkolmesataa- kolmekymmentäviisi päivää!
Mutta mene sinä siksi kunnes loppu tulee, -
lepää ja nouse saamaan osasi aikojen lopussa.'"
Danielin kirjan viime jakeiden aikamääriä -
eli 1 290 päivää ja 1 335 päivää -
ei ole varmuudella pystytty tulkitsemaan tähän mennessä.
Aikamäärän laskenta alkaa jokapäiväisen uhrin lakkauttamisesta -
ja turmion iljetyksen pystyttämisestä.
Antiokhos IV Epifaneen Jerusalemin temppeliin -
pystyttämä Zeuksen patsas oli temppelissä ilmeisesti noin tuon ajan.
Antiokhos oli antikristuksen esikuva, yksi sellaisista.
Juutalaiskapinan alkamisesta Jerusalemin temppelin tuhoon -
v. 70 jKr. kului niin ikään noin samanpituinen aika.
Silloinkin temppeliin tuotiin turmion iljetys, -
tällä kertaa roomalaisten sotajoukkojen toimesta.
Tullaanko lopunajalla vielä raken- tamaan Jerusalemiin uusi temppeli -
ja ilmestyykö antikristus, -
joka pystyttää sinne oman aikansa turmion iljetyksen?
Emme tiedä varmuudella.
Mikä on Danielin kirjan kokonaissanoma?
Voimme sanoa varmuudella Danielin kirjasta, -
että se rohkaisee meitä monin tavoin luottamaan -
kaikkivaltiaaseen Jumalaan, joka on joka hetki läsnä lastensa elämässä.
Daniel viittaa useassa kohden Jeesukseen -
ja tuo esiin profeetallisesti Hänen sovitustyönsä.
Suunnatkaamme mekin katseemme Vapahtajaan, -
ristiinnaulittuun ja ylös- nousseeseen Vapahtajaan.
Kirjan viimeinen lause kertoo Danielille annettavasta levosta.
Daniel kutsuu sinutkin lepoon, lepoon Jeesuksessa.
Jumala antaa tulevaisuuden ja toivon.
Siinä on Raamatun ilmestys- kirjallisuuden keskeisin sanoma.
Jeesus tulee takaisin. Kaikki oikeudenmukaisuus toteutuu.
Tulee uusi taivas ja uusi maa, uusi Jerusalem.
Kaikki kyyneleet pyyhitään. Tulee kuolleiden ylösnousemus.
Kuolema ja saatana tuhotaan.
Kaikki näkevät Jumalan kirkkauden Kristuksessa.
Saamme aina olla Herran kanssa.
Me, jotka olemme Jeesukseen jo täällä ajassa turvanneet.
Ymmärrämmehän turvata Jeesukseen jo nyt, juuri tänäkin päivänä?
"Kuninkuus ja valtakuntien mahti kaiken taivaan alla -
annetaan Korkeimman pyhien kansalle.
Sen kansan valtakunta on ikuinen valtakunta, -
ja kaikki vallat palvelevat ja tottelevat sitä."
Näin meitä rohkaistaan Danielin kirjan 7. luvussa.
Ystävä hyvä, tärkeä kysymys sinulle:
Tunnethan sinä Jeesuksen Vapahtajanasi jo tänään?
Tässäkin hetkessä? Jos tunnet, Hän on sinun turvanasi -
myös huomenna ja kaikkina päivinä tästä eteenpäin.
Jos et Häntä vielä tunne ja kyselet, -
miten Hänet saa oppia tuntemaan, voit rukoilla nyt tämän rukouksen.
Herra Jeesus Kristus, Jumalan Poika ja Vapahtaja, -
anna minulle anteeksi minun syntini.
Puhdista, Jeesus, kalliilla verelläsi minunkin sydämeni.
Tule asumaan minun sydämeeni -
minun Herrakseni ja minun Vapahtajakseni.
Jeesuksen Kristuksen nimessä. Aamen.
Kädessäni on kirja Kirkkautta kohti.
Se on Ilmestyskirjan eräänlainen selitysteos ja läpikäynti.
Tämä kirja on myös vahva kannanotto siihen, -
mitä ajassamme todella tapahtuu.
Kirja on ajankohtainen ja tuore näköala Ilmestyskirjan tapahtumiin.
Samalla se on näköala siihen, mitä tapahtuu Lähi-idässä, -
mitä tapahtuu Pyhän kaupungin, Jerusalemin, ympärillä.
Avaa sinäkin tämä kirja. Tutustu siihen.
Ja tutustu siihen, mitä ajassamme todella tapahtuu -
ja mitä kaikkea meille Raamatussa on jo edeltä käsin kerrottu, -
erityisesti Ilmestyskirjassa ja Danielin kirjassa.
Kiitos, että olet seurannut Danielin kirjan opetusohjelmaa.
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukouksiasi.
Tarvitsemme sinun taloudellista tukeasi.
Näet ruudussa tilinumeron ja viitteen.
Kiitos tuestasi! Siunausta sinulle!
Tekstitys: Tuula-Riitta Virrankare